Document ID: 32008D0598

KOMISJONI OTSUS,
25. juuni 2008,
millega muudetakse otsust 2004/706/EÜ Euroopa ettevõtete üldjuhtimise foorumi liikmete nimekirja osas
(2008/598/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
ning arvestades järgmist:
(1)
Ühe komisjoni 2003. aasta mais vastuvõetud äriühinguõiguse kaasajastamist ja ettevõtete üldjuhtimise edendamist käsitlevas tegevuskavas (1) nimetatud meetmena loodi komisjoni otsusega 2004/706/EÜ (2) Euroopa ettevõtete üldjuhtimise foorum.
(2)
Euroopa ettevõtete üldjuhtimise foorumi tegevuse eesmärk on edendada liikmesriikides kasutatavate parimate tavade määratlemist ja vahetamist selleks, et tagada ettevõtete kõrgetasemeline juhtimine kõikjal Euroopa Liidus, ning analüüsida ja arutada ettevõtete üldjuhtimise valdkonna küsimusi ja anda nende osas komisjonile nõu.
(3)
Euroopa ettevõtete üldjuhtimise foorum on oma kolme tegutsemisaasta jooksul andnud olulise panuse ettevõtete üldjuhtimise alasesse arutelusse Euroopa Liidus ja abistanud komisjoni märkimisväärselt tegevuses kõnealuses valdkonnas.
(4)
Foorumi praeguste liikmete kolmeaastane ametiaeg lõppes 17. oktoobril 2007. Otsuse 2004/706/EÜ artikli 4 kohaselt jäävad foorumi liikmed ametisse, kuni tehakse otsus nende asendamise või tagasi nimetamise kohta.
(5)
Otsuse 2004/706/EÜ lisas esitatud liikmete nimekiri tuleks seetõttu asendada uue liikmete nimekirjaga järgmiseks kolmeaastaseks ametiajaks,
ON TEINUD JÄRGMISE OTSUSE:
Ainus artikkel
Otsuse 2004/706/EÜ lisas esitatud liikmete nimekiri asendatakse käesoleva otsuse lisas esitatud nimekirjaga.
Brüssel, 25. juuni 2008

Labels: 1
9
4